nahid-hub/BLUGE-bengali-wikipedia-section-title-prediction huggingface dataset:
নিশি বককে ছোট বকের একটি বৃহদাকার সংস্করণ বললে ভুল হবে না, তবে অন্য কোন বকের সাথে এর তেমন কোন মিল নেই। কারণ এর মাথা ও পিঠ কালো, যখন বাকি সারা দেহময় ডানা পর্যন্ত ধূসর। অবশ্য অনেকসময় কালো পালককে দূর থেকে নীলচে বলে মনে হয়। দেহের নিচের দিক ধূসরের আভাসহ সাদা। চোখ খুব বড় ও লালচে। পা কমলা-হলুদ। কপাল সাদা যা চোখের উপরে সাদা ভুরুর সাথে এসে মিশেছে। ঠোঁট হলদে আভাযুক্ত কালো বা পুরো কালো। প্রজননের সময়ে মাথার ওপর থেকে খুব লম্বা দু’টি বা তিনটি সূচালো পালক বের হয় এবং পা হয় লালচে। আকারে বেশ বড়, ভারি পা, দেহ ও গলা মোটা এবং ভারি। পূর্ণবয়স্ক নিশি বকের উচ্চতা ৫৮-৬৬ সেন্টিমিটার ও ওজন ৭২৭-১০১৪ গ্রাম। ডানার বিস্তার ১১৫-১১৮ সেন্টিমিটার।
স্ত্রী ও পুরুষ বক উভয়ে দেখতে একই রকম, তবে পুরুষ বক আকারে তুলনামূলক একটু বড় হয়। যুবারা বাদামী, যার উপর অনেক স্পষ্ট সাদা দাগ এবং রেখা থাকে। কারো কারো মাথার উপর কালো অংশ দেখা যেতে পারে। এদের চোখ এসময়ে কমলা রঙের হয়।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. বিবরণ
titleC. বাসা
titleD. প্রজনন
উত্তর: titleB
কলেজ থেকে বাহির হওয়ার পর রসিককৃষ্ণ মল্লিক হেয়ার স্কুলে শিক্ষকতা করতে থাকেন। তিনি কতকাল এই কাজ করেন তা নিশ্চিতভাবে বলা যায় না। যাইহোক শীঘ্রই তার পদোন্নতি হয়। ১৮৩৪ সালের পর হিন্দু কলেজের কৃত্যবিদ্য যুবকদের ডেপুটি কালেক্টরের পদ দেওয়া শুরু হতে থাকে, তখন রসিককৃষ্ণ মল্লিক ডেপুটি কালেক্টরের পদে নিযুক্ত হয়। এই পদে প্রতিষ্ঠিত হয়ে তিনি দীর্ঘদিন বর্ধমানে বাস করেন। এইসময় তার ধর্মভীরুতার বিশেষ সুখ্যাতি প্রচারিত হয়। শোনা যায় এসময় বর্ধমানের রাজপরিবার তাকে উৎকোচাদি দ্বারা বশীভূত করার প্রয়াস করেন, কিন্তু তাকে তার কর্তব্য থেকে বিচলিত করা যায় নি।

সঠিক অনুচ্ছেদ শিরোনাম কোনটি?
titleA. কর্মকাল
titleB. পরবর্তী জীবন
titleC. জন্ম ও পরিবার
titleD. শিক্ষাজীবন
উত্তর: titleA
জেলার নাম হয়েছে মালওয়ানের উপকূলে একটি পাথুরে দ্বীপে অবস্থিত সিন্ধুদুর্গ (যার মানে "সমুদ্রে দুর্গ") দুর্গের নামে। সিন্ধুদর্গ দুর্গ, রাজা শিবাজী দ্বারা ষোড়শ শতকে নির্মিত একমাত্র দুর্গ যার অভ্যন্তরে শিবাজী মহারাজের মন্দির এবং শিবাজী মহারাজের হাতের ছাপ রয়েছে। সিন্ধুদুর্গ জেলায় মোট ৩৭ টি দুর্গ রয়েছে,যা মহারাষ্ট্রে জেলাগুলির মধ্যে সর্বাধিক এবং এই জেলাতে সব ধরনের দুর্গ অর্থাৎ (জলদুর্গ-সাগর), ভূমিদুর্গ (ভূমি) এবং (পাহাড়ের চূড়ায় গিরি-দুর্গ) রয়েছে।

সঠিক অনুচ্ছেদ শিরোনাম কোনটি?
titleA. সমুদ্র সৈকত
titleB. রেল
titleC. জনসংখ্যার উপাত্ত
titleD. নামকরণের ইতিহাস
উত্তর: titleD
থাই এর বিভিন্ন দেশীয় এবং আন্তর্জাতিক গন্তব্যস্থলের প্রিমিয়াম যাত্রী দের জন্য থাই রয়েল সিল্ক বা রয়েল অর্কিড লাউঞ্জ এর সেবা পাওয়া যায়| এছাড়াও সুবর্ণভূমি বিমানবন্দরে এই বিমান সংস্থার হাব এ প্রথম শ্রেণীর যাত্রীদের জন্য একটি রয়েল প্রথম ক্লাস লাউঞ্জ রয়েছে|

২০০৮ সালের ৩০ সে সেপ্টেম্বর, থাই এর গ্রাউন্ড সার্ভিস ডিপার্টমেন্ট, ব্যুরো ভেরিতাস সার্টিফিকেশন থেকে আইএসও-১৪০০১ সার্টিফিকেট পায়|

২০১১ সালের ৪ জানুয়ারি থেকে, থাই, মাক্কাসান স্টেশনের ব্যাংকক শহরের এয়ার টার্মিনাল এ চেক ইন সেবা প্রদান করে| ট্রেন পরিসেবা প্রদান করে এয়ারপোর্ট রেল লিংক (ব্যাংকক)|

সঠিক অনুচ্ছেদ শিরোনাম কোনটি?
titleA. কর্পোরেট ইমেজ
titleB. গ্রাউন্ড সেবা
titleC. বহর
titleD. কেবিন সেবা
উত্তর: titleB
"ভাগবত পুরাণ", "স্কন্দপুরাণ" ও "মহাভারত"-এর মতো প্রাচীন গ্রন্থে বদ্রীনাথ মন্দিরের উল্লেখ পাওয়া যায়। "ভাগবত পুরাণ" অনুসারে, “বদরিকাশ্রমে শ্রীভগবান (বিষ্ণু) নর ও নারায়ণ ঋষি রূপে অবতার গ্রহণ করেছিলেন। সকল জীবের কল্যাণের জন্য তাঁরা এখানে স্মরণাতীত কাল থেকে তপস্যা করেন।” "স্কন্দপুরাণ"-র বলা হয়েছে, “স্বর্গ, মর্ত্য ও পাতাল লোকে অনেক পবিত্র তীর্থ আছে। কিন্তু বদ্রীনাথের মতো পবিত্র তীর্থ কোথাও নেই।” "পদ্মপুরাণ"-এ বদ্রীনাথের আশেপাশের এলাকাটিকে আধ্যাত্মিক সম্পদে পরিপূর্ণ বলা হয়েছে। "মহাভারত"-এ বলা হয়েছে, অন্যান্য তীর্থে মোক্ষ অর্জন করতে হলে ধর্মানুষ্ঠানের আয়োজন করতে হয়। কিন্তু বদ্রীনাথের কাছে এলেই ভক্ত মোক্ষ লাভ করতে পারেন। "মালায়িরা দিব্য প্রবন্ধম"-এর ১১শ স্তোত্রে (বৈষ্ণব কবি পেরিয়াজোয়ার রচিত) এবং ১৩শ স্তোত্রে (তিরুমঙ্গই আলোয়ার]] রচিত) এই মন্দিরের গুণকীর্তন করা হয়েছে। উক্ত স্তোত্রগুলিতে এই মন্দিরকে বিষ্ণুর ১০৮টি দিব্যদেশমের অন্যতম বলা হয়েছে; যেখানে বিষ্ণু বদ্রীনাথ নামে পূজিত হন।
সঠিক অনুচ্ছেদ শিরোনাম কোনটি?
titleA. সাহিত্যে উল্লেখ
titleB. প্রশাসন ও যাত্রাপথ
titleC. উৎসব ও অনুষ্ঠান
titleD. তীর্থযাত্রা
উত্তর: titleA
হন্ডুরাসের মোট জনসংখ্যা ৭.৪ মিলিয়ন। ২০০১ সালে পরিচালিত হন্ডুরাসের আদমশুমারীতে সর্বাপেক্ষা জনবহুল ডিপার্টমেন্টগুলো হচ্ছে: কর্তেছ (১.২ মিলিয়ন), ফ্রান্সিস্কো মোরাজান (১.২ মিলিয়ন), ইউরো (৪৬৬,০০০), ওলাঞ্চো (৪২০,০০০), চোলোতেকা (৩৯১,০০০), সিগুয়াতেপেকু ও কোমায়াগুয়ায় (৩৫৩,০০০)। সবচেয়ে কম জনসংখ্যা রয়েছে আইলাস ডে লা বাহিয়া ও গ্রাসিয়াস অ্যা ডায়োস শহরে।

একই সূত্র মোতাবেক জানা যায় যে, প্রধান শহরগুলো হচ্ছে, তেগুসিগালপা (৮৯৪,০০০ - কেবলমাত্র সেন্ট্রাল ডিস্ট্রিক্ট), স্যান পেদ্রো সুলা (৫১৭,০০০), চলোমা (১৬০,০০০), লা সেইবা (১৪০,০০০), এল প্রোগ্রেসো (১০৬,০০০), চলুটেকা, কমেইয়াগুয়া, পুয়ের্তো কর্তেছ, লা লিমা ও দানলি। তবে প্রধান পৌর এলাকার আয়তনের মধ্যে তেগুসিগালপা (১,২০০,০০০; ২০০৭ সালের আদমশুমারী অনুযায়ী) ও স্যান পেদ্রো সুলা (৯০০,০০০) অন্যতম। ১৯৮৮ ও ২০০১ সালে পরিচালিত আদমশুমারিতে স্যান পেদ্রো সুলা’র জনসংখ্যা দ্বিগুণ বৃদ্ধি পায়। দেশের প্রধান ২০টি শহরগুলোয় ২০,০০০-এর অধিক জনসংখ্যা রয়েছে।

সঠিক অনুচ্ছেদ শিরোনাম কোনটি?
titleA. উৎপত্তি রহস্য
titleB. জনপরিসংখ্যান
titleC. জনসংখ্যা
titleD. অভিবাসন
উত্তর: titleC
ব্যাঙ ও অন্যান্য উভচরের ফুসফুস গঠন বেলুনের মত, যেখানে বায়ু বিনিময় শুধু ফুসফুসের বহিরাবরনণেই সীমিত। যদিও এটি খুব পর্যাপ্ত নয়, কিন্তু উভচরদের শ্বসন হার খুব কম এবং তাদের আর্দ্র বহিরাবরনে মাধ্যমেও বায়ু দেহে ব্যাপনের মাধ্যমে প্রবেশ করে সেই অভাব পূরণ করে। স্তন্যপায়ীর বিপরীতে, যাদের শ্বাসতন্ত্র ঋণাত্মক চাপের দ্বারা পরিচালীত হয়, উভচরীরা ধনাত্মক চাপের মাধ্যমে তা কর্যকর করে। এটা লক্ষনীয় যে স্যালামেন্ডার প্রজাতির সংখ্যাগরিষ্ঠ সদস্য ফুসফুসবিহীন স্যালামেন্ডার এবং তারা তাদের শ্বাসকার্য তাদের ত্বক ও মুখগহব্বরের আবরনের মাধ্যমে সম্পন্ন করে থাকে।
সঠিক অনুচ্ছেদ শিরোনাম কোনটি?
titleA. সরীসৃপ ফুসফুস
titleB. উভচরী ফুসফুস
titleC. শ্বাসপ্রশ্বাস সংক্রান্ত কাজ
titleD. অমেরুদন্ডী ফুসফুস
উত্তর: titleB
অঙ্গ, বঙ্গ ও পুণ্ড্র রাজ্যের রাজারা যুধিষ্ঠিরের রাজসভায় উপস্থিত থাকতেন বলে উল্লেখ পাওয়া যায়। (২।৪) বঙ্গ, অঙ্গ, পুণ্ড্র, ওড্র, চোল, দ্রাবিড়, অন্ধ্র রাজ্য যুধিষ্ঠিরকে কর দিত বলে উল্লিখিত হয়। (৩।৫১) অঙ্গ, বঙ্গ, পুণ্ড্র, সনবত্য ও গয়া - এই সদ্বংশজাত ক্ষত্রিয় রাজারা নিয়মিত যুদ্ধবিদ্যার চর্চা করতেন। বঙ্গ, কলিঙ্গ, মগধ, তাম্রলিপ্ত, সুপুণ্ড্রক, দৌবলিক, সাগরক, পাত্রোনা, সৈসব ও কর্ণপ্রবর্ণকরা দলে দলে যুধিষ্ঠিরের রাজদ্বারে দাঁড়িয়ে থাকতেন। (২। ৫১)।

সঠিক অনুচ্ছেদ শিরোনাম কোনটি?
titleA. ভীমের বঙ্গ অভিযান
titleB. যুধিষ্ঠিরের করদ রাজ্য
titleC. বঙ্গের রাজাগণ
titleD. অন্যান্য বঙ্গ অভিযান
উত্তর: titleB
ভারতে রত্নগোত্রবিভাগ গ্রন্থ ও তার টিকাভাষ্য সম্বন্ধে খুব অল্পই প্রমাণ রয়েছে। মৈত্রী পা রত্নগোত্রবিভাগ ও ধর্মধর্মতাবিভাগ গ্রন্থ দুইটি পুনরাবিষ্কার করেন, যদিও বিক্রমশীলা বিশ্ববিদ্যালয়ে তার শিক্ষক জ্ঞানশ্রীমিত্র সাকারসিদ্ধিশাস্ত্র এবং সাকারসংগ্রহ গ্রন্থ দুইটি রচনার সময়ে রত্নগোত্রবিভাগ গ্রন্থ সম্বন্ধে পরিচিত ছিলেন। রত্নাকরশান্তি নামক মৈত্রী পার অপর এক শিক্ষক তার সূত্রসমুচ্চয়ভাষ্য নামক গ্রন্থ রচনার সময় রত্নগোত্রবিভাগ গ্রন্থকে উদ্ধৃত করেন। মৈত্রী পা এই গ্রন্থের শিক্ষা আনন্দকীর্তি ও সজ্জন নামক দুই বৌদ্ধ ভিক্ষুকে দান করেন। র্ঙ্গোগ-লো-ত্সা-বা-ব্লো-ল্দান-শেস-রাব কাশ্মীরি পন্ডিত রত্নবজ্র এবং সজ্জনের সহায়তায় একাদশ শতাব্দীতে শ্রীনগর শহরে তিব্বতী ভাষায় এই গ্রন্থ ও তার টীকাভাষ্য অনুবাদ করেন। পরবর্তীকালে জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শান ও র্ন্যিং-মা শিক্ষক 'জাম-ম্গোন-'জু-মি-ফাম-র্নাম-র্গ্যাল-র্গ্যা-ম্ত্শো এই গ্রন্থের টীকা রচনা করেন।

সঠিক অনুচ্ছেদ শিরোনাম কোনটি?
titleA. সূচী
titleB. ইতিহাস
titleC. ব্যাখ্যা
titleD. রচয়িতা
উত্তর: titleB
কলেজের যাত্রা শুরুতে এর কোন নিজস্ব ভবন ছিল না। ক্লাসসমূহ নেয়া হত লোকনাথ হাইস্কুল চত্বরে। ১৯৫৮ সালে ১৮,০০০/- টাকায় শহরের কেন্দ্রস্থলে ০.৫০ একর জমি ক্রয় করা হয়। রাজশাহী সরকারী কলেজের ভারপ্রাপ্ত অধ্যক্ষ মরহুম মোঃ আবদুল করিম অত্র কলেজের প্রতিষ্ঠাতা অধ্যক্ষ হন।

১৯৫৮ সালে ১৪০ জন ছাত্র নিয়ে কলেজটি যাত্রা শুরু করে। ১৯৬৯ সালে এসে মোট ছাত্রসংখ্যা দাঁড়ায় ৩৫০০তে। প্রাথমিক পর্যায়ে কলেজের শিক্ষক কাঠামো বলতে একজন অবৈতনিক অধ্যক্ষ, চারজন পূর্ণকালীন অধ্যাপক, রাজশাহী বিশ্ববিদ্যালয় থেকে দুইজন খন্ডকালীন অধ্যাপক এবং রাজশাহী কলেজ থেকে ৩ জন খন্ডকালীন এবং স্থানীয় বার থেকে একজন খন্ডকালীন শিক্ষক সমন্বয়ে গঠিত ছিল।

১৯৯৯ সালে ৩০৭৫/- টাকা দিয়ে ৪০০ খানা বই ক্রয়ের মাধ্যমে কলেজের গ্রন্থাগার প্রতিষ্ঠা করা হয়।

রাজশাহী সরকারি সিটি কলেজের জীবনের স্মরণীয় বৎসরটি ১৯৫০-এর সাল থেকে শুরু। ১৯৬০-এর রাজশাহী বিশ্ববিদ্যালয় কলেজটিকে ৩ বৎসরের জন্য অধিভুক্তির আদেশ প্রদান করে। উল্লেখ করার মত বিষয় যে, ১৯৬৩ সালে রাজশাহী বিশ্ববিদ্যালয় কলেজটিতে নৈশ এবং দিবাভাগে উচ্চ মাধ্যমিক খোলার অধিভুক্তির মঞ্জুরি প্রদান দ্বারা ব্যাপক সহানুভূতি প্রদর্শন করে। ১৯৬৮ সালে উচ্চ মাধ্যমিক শাখায় সামাজিক বিজ্ঞান পাঠ্যক্রম এবং ১৯৭৩ সালে বাংলায় সম্মান শ্রেণী খোলা হয়।

কলেজ চত্বরের দক্ষিণ পাশে ১,০০,০০০/- টাকা ব্যয়ে একটি দ্বিতল ভবন করা হয়। সে সময়ের জেলা প্রশাসক এবং কলেজ গভর্নিং বডির চেয়ারম্যান জনাব পি.এ. নাজির কলেজটির উন্নয়নে তাঁর সাহায্যের হাত ব্যাপকভাবে প্রসারিত করেন। কলেজ সংলগ্ন এক একর জমি ১৯৬৭ সালে অধিগ্রহণ করা হয়। তদানীমত্মন পূ্র্ব পাকিসত্মান সরকার কর্তৃক মঞ্জুরিকৃত ৩,৫০,০০০/- টাকায় কলেজের পশ্চিম ব্লকটি নির্মাণ করা হয়। ১৯৭৬ সালে রাজশাহী উন্নয়ন বোর্ড কলেজটির উন্নয়নে ১,৫০,০০০/- টাকা মঞ্জুরি দেন। বাংলাদেশের অভ্যুদ্বয়ের পরপরই সরকার কলেজটিকে উন্নয়ন প্রকল্পের আওতায় নিয়ে কলেজের দক্ষিণ ব্লক নির্মাণের জন্য ৫ লক্ষ টাকা বরাদ্দ দেওয়া হয়। ভাড়া বাড়ীতে কলেজের একটি হোস্টেল থাকলেও তদস্থলে বর্তমানে নতুন হোস্টেল ভবন নির্মিত হয়েছে।

মোঃ শামসুদ্দিন আহমেদ, প্রখ্যাত পন্ডিত, কলেজের অবৈতনিক অধ্যক্ষ হিসেবে ১৯৬৩ সাল পর্যমত্ম কাজ করেন। তারপর উপাধ্যক্ষ এস. এম. আবদুল লতিফ ১৯৭৪ সালের ফেব্রুয়ারি পর্যন্ত অধ্যক্ষের দায়িত্ব পালন করেন। ১৯৭৭ সাল থেকে এপ্রিল, ১৯৮০ সাল পর্যন্ত জনাব মোঃ আবদুল্লাহ কলেজটির অধ্যক্ষ হিসেবে নিয়োজিত ছিলেন।
সঠিক অনুচ্ছেদ শিরোনাম কোনটি?
titleA. উচ্চ মাধ্যমিক পর্যায়ে ভর্তি
titleB. তথ্যসূত্র
titleC. ইতিহাস
titleD. স্নাতক (সম্মান) এর ভর্তি
উত্তর: titleC
সোয়াত নদী উপত্যকার অর্থনীতিতে গুরুত্বপূর্ণ ভূমিকা পালন করে। এটি সোয়াত জেলা, মালাকান্দ জেলা এবং নিম্ন পেশোয়ার উপত্যকার বিস্তীর্ণ অঞ্চল সেচ দেয় এবং জলাবদ্ধতার মাধ্যমে জলের কূপ ও ঝর্ণা পূর্ণ করে।

নদীটি বিভিন্ন প্রজাতির পাখির আবাসস্থল হিসাবে কাজ করে এবং এই অঞ্চলে মাছ ধরা শিল্পে অবদান রাখে। গ্রীষ্মের মরসুমে নদীর নান্দনিক দৃশ্যাবলী পুরো পাকিস্তান থেকে হাজার হাজার পর্যটককে আকর্ষণ করে।

সঠিক অনুচ্ছেদ শিরোনাম কোনটি?
titleA. অর্থনৈতিক গুরুত্ব
titleB. প্রবাহিকা
titleC. জলবিদ্যুৎ কেন্দ্র
titleD. ব্যুৎপত্তি
উত্তর: titleA
১৯৭১ সালের ২৯ শে মার্চ ক্যাপ্টেন আক্তার আহমেদকে নিয়ে বাংলাদেশ সীমান্তবর্তী অঞ্চল, শিমন্তপুরের একটি গোয়ালঘাটে বাংলাদেশ হাসপাতালটি যাত্রা শুরু করে। হাসপাতালের প্রথম রোগী ছিলেন এক গ্রামবাসী, যিনি পাকিস্তান সেনাবাহিনী দ্বারা পায়ে গুলি বিদ্ধ হয়েছিলেন । ক্যাপ্টেন আক্তার পূর্ব পাকিস্তান রাইফেলস থেকে নায়েক শামসু মিয়াকে তার সহকারী হিসাবে পেয়েছিলেন। 

পরে ১৯৭১ সালের ১৯শে মে, চতুর্থ ইস্ট বেঙ্গল রেজিমেন্টকে বারুজের সংকটের কারণে পিছিয়ে যেতে হয়, ডঃ আহমেদকে তার হাসপাতালে ভারতে ত্রিপুরার সোনামুড়ার বন রেস্ট হাউসে স্থানান্তর করতে হয়েছিল। এই দিনগুলিতে নার্স সুবেদার মান্নান ডাঃ আহমেদের সহকারী হিসাবে যোগদান করেছিলেন। তবে খুব ছোট আকারের মেডিকেল সেন্টার, সরঞ্জাম ও অন্যান্য প্রয়োজনীয় সুবিধার অভাবে ভুগছিল। এবং ডাঃ আহমেদ যিনি যুদ্ধের সময় চতুর্থ ইস্ট বেঙ্গল রেজিমেন্টের কোম্পানির কমান্ডার হিসাবেও নিয়োগ পেয়েছিলেন, হাসপাতালটিকে আরও ভাল জায়গায় স্থানান্তরিত করার কথা ভাবছিলেন। 

১ জুন সলদা নদীর যুদ্ধের অল্পকাল পরেই মেজর খালেদ মোশাররফ তার সেক্টরে একটি হাসপাতালের প্রয়োজনীয়তা অনুধাবন করে ক্যাপ্টেন আক্তার আহমেদকে নির্দেশ দিয়েছিলেন যে, অপারেশন পরিচালনার জন্য আরও সুযোগ-সুবিধা সম্বলিত একটি হাসপাতাল প্রতিষ্ঠা করতে হবে এবং মুক্তিযোদ্ধাদের জীবন বাঁচাতে হবে, যারা যুদ্ধে আহত হয়েছিলেন এবং যথাযথ চিকিত্সার প্রয়োজনে মারা যাচ্ছিলেন। 

সঠিক অনুচ্ছেদ শিরোনাম কোনটি?
titleA. সংস্থা
titleB. ইতিহাস
titleC. পটভূমি
titleD. স্বীকার
উত্তর: titleB
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন। ৩০ ডিসেম্বর, ১৯৩২ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৮ ডিসেম্বর, ১৯৩৬ তারিখে সিডনিতে একই দলের বিপক্ষে সর্বশেষ টেস্টে অংশ নেন তিনি।

অস্ট্রেলিয়ার পক্ষে সর্বমোট পাঁচ টেস্টে অংশ নিলেও, ১৯৩২-৩৩ মৌসুমের বডিলাইন সিরিজের দ্বিতীয় ও পঞ্চম টেস্ট অন্তর্ভূক্ত ছিল। অন্যপ্রান্তে অবস্থান করে মেলবোর্নে অস্ট্রেলিয়া একাদশের বিপক্ষে এমসিসি দলকে বিল উডফুলকে লক্ষ্য করে লেগ অঞ্চলে পাঁচজন ফিল্ডারের অবস্থান লক্ষ্য করেছিলেন। ঐ দিন তিনি ৪৬ রানের ইনিংস খেলেছিলেন। ফলশ্রুতিতে, মেলবোর্ন টেস্ট খেলার জন্যে মনোনীত হন। খেলায় তিনি ১০ ও ১১ রান তুললেও অস্ট্রেলিয়া সিরিজের একমাত্র জয়ের সন্ধান পেয়েছিল। সিডনিতে অ্যাশেজ সিরিজের শেষ টেস্টে নিজেকে মেলে ধরেছিলেন। ৬১ রানের ইনিংস খেলেন।

১৯৩৪ সালে ইংল্যান্ড গমনের জন্য বিবেচিত হননি। তবে, ১৯৩৫-৩৬ মৌসুমে ভিক রিচার্ডসনের নেতৃত্বে অস্ট্রেলিয়া দলের সদস্যরূপে দক্ষিণ আফ্রিকা গমন করেন। দুই টেস্টে যথাক্রমে ৫৯ ও ৪৮ রান করেন। উভয়ক্ষেত্রেই সফরকারী অস্ট্রেলিয়া দল ইনিংস ব্যবধানে জয় পেয়েছিল। পরবর্তী মৌসুমে ইংল্যান্ডের বিপক্ষে নিজস্ব সর্বশেষ টেস্টে অংশ নেন। ০ ও ১৭ রান করেন। পরের খেলায় দল থেকে বাদ পড়েন ও অস্ট্রেলিয়া দল জয় পেয়ে সিরিজে ফিরে আসে।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ব্যক্তিগত জীবন
titleC. শৈশবকাল
titleD. আন্তর্জাতিক ক্রিকেট
উত্তর: titleD
জয়নগর মজিলপুর শহরে পরিবহন ব্যবস্থার প্রাথমিক মাধ্যম হল রেলপথ। জয়নগর মজিলপুর শহর ও তার পার্শ্ববর্তী এলাকাগুলি কলকাতা শহরতলি রেলওয়ের জয়নগর মজিলপুর রেলওয়ে স্টেশন দ্বারা পরিবেশিত হয়। এই রেলওয়ে স্টেশনটি শিয়ালদহ রেলওয়ে স্টেশন থেকে দক্ষিণে শিয়ালদহ–নামখানা লাইনে অবস্থিত। এটি ভারতীয় রেলওয়ের অধীনস্থ পূর্ব রেলওয়ের আওতাধীন। জয়নগর মজিলপুর রেলওয়ে স্টেশনটি শিয়ালদহ রেলওয়ে বিভাগের ব্যস্ততম রেলওয়ে স্টেশনগুলির মধ্যে অন্যতম।

সঠিক অনুচ্ছেদ শিরোনাম কোনটি?
titleA. জলবায়ু
titleB. রাস্তাপথ
titleC. ভূগোল
titleD. রেলপথ
উত্তর: titleD
অস্ত্রোপচারের মাধ্যমে লিঙ্গপরিবর্তন বা সেক্স চেঞ্জ খুব জটিল প্লাস্টিক সার্জারী অপারেশন। এই অপারেশনে যারা নতুন দিগন্তের সন্ধান দিয়েছেন তাদের মধ্যে আছেন হ্যারি বেঞ্জামিন, স্টিনাক, আব্রাহাম, জন মানি প্রমুখ। রূপান্তরকামী এবং উভলিঙ্গ মানবদের চাহিদাকে মূল্য দিয়ে ডাক্তাররা সার্জারির মাধ্যমে সেক্সচেঞ্জ অপারেশন করে থাকেন। যেসকল রূপান্তরকামী একে অসুখ মনে করেন না, তাদের ঔষধ প্রয়োগ করে উক্ত মানসিকতাকে বদলে ফেলা সম্ভব হয় না। এদের অনেকেই সেক্সচেঞ্জ অপারেশনের মধ্য দিয়ে মানসিক পরিতৃপ্তি পেয়ে থাকেন। পুরুষ রূপান্তরকামী অর্থাৎ যারা পুরুষ থেকে নারীতে রূপান্তরিত হতে চায়, তাদের জন্য এক ধরনের অপারেশন, আর নারী রূপান্তরকামীদের জন্য ভিন্ন অপারেশন রয়েছে। মুলতঃ শরীরের বিভিন্ন অংশ থেকে চামড়া অ টিস্যু নিয়ে গ্রাফটিং এর মাধ্যমে যোনিপ্রদেশ গঠন করা হয়, হরমোন থেরাপির সাহায্যে স্তন গ্রন্থির হ্রাস-বৃদ্ধি ঘটানো হয়, সিলিকন টেস্টিকেলের সাহায্যে অন্ডকোষ তৈরি করা হয়; ইত্যাদি মানসিক ব্যাধি।
সঠিক অনুচ্ছেদ শিরোনাম কোনটি?
titleA. মানবসমাজে রূপান্তরকামিতা
titleB. যৌনতা বনাম লিঙ্গ বিরোধ
titleC. ইরানে লিঙ্গপরিবর্তন
titleD. কৃত্রিম উপায়ে লিঙ্গপরিবর্তন - অস্ত্রোপচার
উত্তর: titleD
অন্যান্য জনগোষ্ঠী এবং প্রযুক্তির সংস্পর্শে আসতে বাধ্য হয়ে টোডাদের জীবনযাত্রায় অনেক পরিবর্তন হয়েছে। আগে তারা কেবল পশুপালনে রত থাকলেও এখন তারা কৃষি ও অন্যান্য পেশায় এগিয়ে আসছে। পূর্বে কঠোরভাবে নিরামিশাষী হলেও বর্তমাপে কিছু টোডা অ-নিরামিষ খাদ্য গ্রহণ করে।

যদিও অনেক টোডাই তাদের স্বতন্ত্র ঐতিহ্যবাহী কুটির ছেড়ে কংক্রিটের বাড়িতে উঠেছিল, ২১ শতকের শুরুতে আবার সেসব পিপা-আকৃতির ছাদওয়ালা ঘর তৈরির আন্দোলন সৃষ্টি হয়। ১৯৯৫ থেকে ২০০৫ সাল পর্যন্ত এই পদ্ধতিতে চল্লিশটি নতুন কুটির বানানো হয়েছে এবং অনেক পবিত্র দুগ্ধশালা সংস্কার করে চালু করা হয়েছে। সেসবের চারপাশে নিচু পাথুরে খাদ থাকে এবং ছোট্ট দরজাটি ভারী পাথর দিয়ে আটকানো হয়। শুধুমাত্র যাজক এতে প্রবেশ করতে পারেন আর এখানে পবিত্র মহিষের দুধ সংরক্ষণ করা হয়

সঠিক অনুচ্ছেদ শিরোনাম কোনটি?
titleA. সমাজ ও সংস্কৃতি
titleB. দৈহিক নৃতত্ব
titleC. সংস্কৃতি
titleD. অর্থনীতি
উত্তর: titleC
স্কুলটি ম্যানচেস্টার বিশ্ববিদ্যালয়ের মানবিক অনুষদের অধীনে আসার পর ২০০৮ সালে ২০০জনেরও বেশি শিক্ষক-কর্মচারীর সাথে এটি দেশের বৃহত্তম ক্যাম্পাস-ভিত্তিক বিজনেস স্কুল এবং এর ছাত্র সংগঠনের তিন-চতুর্থাংশ যুক্তরাজ্যের বাইরে থেকে আসা এবং এটির একটি আন্তর্জাতিক শিক্ষার্থী সংস্থা হিসেবে উদ্ভব হয়। 

ম্যানচেস্টার পিএইচডি (পুরো এবং খণ্ডকালীন) অফার করে; ডিবিএ - ব্যবসায় প্রশাসনের ডাক্তার (নির্বাহী খণ্ডকালীন); এমবিএ - মাস্টার অফ বিজনেস অ্যাডমিনিস্ট্রেশন (ফুলটাইম, এক্সিকিউটিভ পার্টটাইম, এবং মিশ্রিত শিক্ষণ); বিভিন্ন বিশেষজ্ঞ স্নাতকোত্তর প্রোগ্রাম পাশাপাশি স্নাতক ডিগ্রি। স্নাতক এবং স্নাতকোত্তর ডিগ্রির জন্য প্রবেশের প্রয়োজনীয়তা উভয়ই অত্যন্ত প্রতিযোগিতামূলক। অ্যাকাউন্টিং এবং / বা ফিনান্সের মতো জনপ্রিয় স্নাতক কোর্সগুলির জন্য, ৭০ টি দেশ থেকে প্রায় ১৬০০ আবেদনকারীর আবেদন জমা পড়ে। ২০০৬ সাল পর্যন্ত এমবিএ প্রোগ্রামগুলিতে ভর্তির জন্য সর্বনিম্ন তিন বছরের কাজের অভিজ্ঞতা এবং একটি ভালো স্নাতক ব্যবস্থাপনা ভর্তি পরীক্ষা প্রয়োজন হতো।

১৮ মাসের ফুলটাইম এমবিএ প্রোগ্রামটি তার "ম্যানচেস্টার মেথড" এর জন্য পরিচিত যা উল্লেখযোগ্য বাস্তব জীবনের প্রকল্পগুলি সহ পুরো প্রোগ্রামের পুরো সময়কালে শেখার উপর জোর দেয়। এছাড়াও, স্কুলটি "ম্যানচেস্টার মেথড" প্রোগ্রাম সরবরাহ করে, একটি প্রশিক্ষণ প্রকল্প যা শিক্ষার্থীদের বিভিন্ন সেক্টর এবং শিল্পের বিভিন্ন ধরনের পেশাদারদের সাথে নিয়মিত দেখা করার সুযোগ দেয়। উদাহরণস্বরূপ, গত বছরের পরামর্শদাতারা মর্গান স্ট্যানলি, প্রাইসওয়াটারহাউসকুপার্স, রয়্যার ডাচ শেল গ্রুপ, আইবিএম গ্লোবাল সার্ভিসেস এবং গ্ল্যাক্সো স্মিথক্লিনের মতো হাই-প্রোফাইল সংস্থাগুলি থেকে এসেছিলেন।  

২০১৩ পর্যন্ত এমবিএসের প্রধান হলেন অধ্যাপক ফিয়োনা ডিভাইন ওবিই। বিদ্যালয়ের উপদেষ্টা বোর্ডের সভাপতিত্ব করছেন ব্যবসায়ী টনি ডি নুনজিও । 

সঠিক অনুচ্ছেদ শিরোনাম কোনটি?
titleA. স্বীকৃতি ও অর্জন
titleB. বিশ্বব্যাপি এমবিএ প্রোগ্রাম
titleC. ভবন
titleD. সংগঠন
উত্তর: titleD
সমগ্র খেলোয়াড়ী জীবনে তিনটিমাত্র টেস্ট ও তেইশটি একদিনের আন্তর্জাতিকে অংশগ্রহণ করেছেন জন ম্যাগুইর। ২৬ ডিসেম্বর, ১৯৮৩ তারিখে মেলবোর্নে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২৮ এপ্রিল, ১৯৮৪ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।

১৯৮২-৮৩ মৌসুমে প্রথমবারের মতো একদিনের আন্তর্জাতিকে অংশ নেন। এপ্রিল, ১৯৮৩ সালে অস্ট্রেলিয়া দলের সদস্যরূপে শ্রীলঙ্কা গমন করেন। তবে, কোন টেস্টে অংশগ্রহণ করার সুযোগ লাভ করেননি। টেস্টে অংশগ্রহণের সুযোগ না পেলেও কয়েকটি একদিনের খেলায় মাঠে নেমেছিলেন। ডিসেম্বরে, ১৯৮৩ সালে মেলবোর্নে সফরকারী পাকিস্তানের বিপক্ষে টেস্টে অভিষেক ঘটে জন ম্যাগুইরের। তিনি রডনি হগের স্থলাভিষিক্ত হয়েছিলেন।

১৯৮৪ সালে অস্ট্রেলিয়া দলের সদস্যরূপে ওয়েস্ট ইন্ডিজ গমনার্থে তাকে দলে রাখা হয়। ১৯৮৩-৮৪ মৌসুমে স্বাগতিক ওয়েস্ট ইন্ডিজের বিপক্ষে সিরিজের শেষ দুই টেস্টে অংশ নেন। এ সফরে ২৪.৮০ গড়ে ২৬ উইকেট পান। ১৯৮৫ সালে ইংল্যান্ড গমনে তাকে দলে রাখা হয়। এছাড়াও, ১৯৮৪ সালে ভারত গমন করেন। সেখানে তিনি একদিনের খেলায় অংশ নিয়েছিলেন।

সঠিক অনুচ্ছেদ শিরোনাম কোনটি?
titleA. দক্ষিণ আফ্রিকায় বিদ্রোহী দলের সফর
titleB. প্রথম-শ্রেণীর ক্রিকেট
titleC. অবসর
titleD. আন্তর্জাতিক ক্রিকেট
উত্তর: titleD
• ইনফেশনের জন্য সঠিক এন্টিবায়োটিক। 
• রক্ত ক্ষরনের জন্য প্লেটিলেট কিংবা প্রয়োজনে লাল রক্ত ট্রান্সফিউশন। প্রিডনিসোলন জাতীয় ষ্টেরয়েড ঔষধ অনেক ক্ষেত্রে প্লেটিলেটের পরিমাণ বাড়ায়, তবে তা সাময়িক। মারাত্মক ক্ষেত্রে স্প্লীন কেটে ফেলা যায়, কিন্তু তা ইনফেকশনের ঝুকি আরও বাড়িয়ে দেয় যা ইতমধ্যেই একটি সমস্যা হিসেবে চিহ্নিত। 
• একজিমার চিকিৎসার জন্য ময়শ্চারাইজিং ও ষ্টেরয়েড ক্রীম ব্যবহার হয়।

বোন ম্যারো ট্রান্সপ্লান্টেশনই এক মাত্র প্রতিকার মূলক চিকিৎসা।

সঠিক অনুচ্ছেদ শিরোনাম কোনটি?
titleA. রোগের লক্ষনসমূহ
titleB. সাধারণ চিকিৎসা
titleC. পরিণতি
titleD. এপিডেমিওলজী
উত্তর: titleB
১২৮০ খ্রীষ্টাব্দে মেঘালয়ের পূর্ব অংশে সু-সঙ্গ নামে এক পরগনার গোড়াপত্তন হয়। অভিযাত্রী মার্কোপোলো তার অভিযানের এক পর্যায়ে যখন তাঁতার সাম্রাজ্যের সম্রাট কুবলাই খাঁর দরবারে তখনই আরেক অভিযাত্রী সোমেশ্বর পাঠক মতান্তরে সোমনাথ পাঠক ভারতের কান্যকুব্জ থেকে ১২৮০ খ্রিষ্টাব্দ (৬৮৬ বঙ্গাব্দ মাঘ মাস) পূর্ব ময়মনসিংহের উত্তরভাগ ‍‍'পাহাড় মুল্লুকে' প্রচুর সঙ্গীসাথী সহ কামরূপ ভ্রমণের লক্ষ্যে বর্তমান দশভূজা বাড়ির প্রাঙ্গনে অশোক বৃক্ষের নিচে বিশ্রামের জন্য যাত্রাবিরতি করেন। অত্র 'পাহাড় মুল্লুক' ছিল 'বৈশ্য গারো' নামের প্রবল পরাক্রমশালী এবং অত্যাচারী এক গারো রাজার অধীন। সোমেশ্বর পাঠক তাকে যুদ্ধে পরাস্ত করে সু-সঙ্গ অর্থাৎ ভাল সঙ্গ নামে এক সামন্ততান্ত্রিক রাজ্য প্রতিষ্ঠা করেন। এই সোমেশ্বর পাঠকই সুসঙ্গ রাজবংশের আদি পুরুষ।

পরবর্তী তিন'শ বছর এই বংশের রাজ পুরুষগণ বহু উপাধী বদলিয়ে অবশেষে সিংহ উপাধী ধারণ করেন। এই রাজবংশের যোগ্য উত্তরসূরী মল্লযোদ্ধা এবং প্রখর কুটনৈতিক জ্ঞানের অধিকারী রাজা রঘুনাথ সিংহ মোঘল সম্রাট আকবরের সিংহাসনারোহনের পর তার সাথে এক চুক্তি করেন। এই চুক্তির অংশ হিসেবে রাজা রঘুনাথ সিংহকে মানসিংংহ এর পক্ষে বিক্রমপুরের চাঁদ রায়, কোদার রায় এর বিপক্ষে যুদ্ধে অংশ গ্রহণ করতে হয়। যুদ্ধে চাঁদ রায়, কেদার রায় পরাস্ত হলে রাজা রঘুনাথ সেখান থেকে অষ্ট ধাতুর এক দুর্গা প্রতিমা নিয়ে আসেন এবং রাজ মন্দিরে স্থাপন করেন যা আজো দশভূজা মন্দির নামে সুপরিচিত। তখন থেকেই সু-সঙ্গের সাথে দুর্গাপুর যোগ করে এই অঞ্চলের নামকরণ হয় সুসঙ্গ দুর্গাপুর।

ব্রিটিশ শাসন আমল থেকে এখানে দেওয়ানী ও ফৌজদারি আদালত রয়েছে।
সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ইতিহাস
titleC. অর্থনীতি
titleD. হাতি খেদা আন্দোলন
উত্তর: titleB
সান্যাল কলকাতায় "কমল কুটির" সংলগ্ন "মঙ্গলবাড়ি" নামে একটি বাড়িতে থাকতেন। প্রতিদিন সকালে তিনি আরেক ব্রাহ্ম প্রচারক ব্রজ গোপাল নিয়োগীর সাথে চা খেতেন এবং বিভিন্ন বিষয়ে আলোচনা করতেন। গুরুগম্ভীর মনের অধিকারী হওয়া সত্ত্বেও তিনি মিষ্টি স্বভাবের মানুষ ছিলেন। তার গান এবং কীর্তন কেবল কেশব চন্দ্র সেনের মতো মহান ব্যক্তিকে অনুপ্রাণিত করেছিল তাই নয়, এমন আরও অনেকেই করেছিল যাঁরা ঐশ্বরিক চেতনার উচ্চ স্তরে উত্থিত হয়েছিলেন। তিনি নিজের নাম দিয়েছিলেন "প্রেমদান"।

গান রচনা ছাড়াও, তিনি ব্যাপকভাবে লিখেছেন। কেশব চন্দ্র সেন তার "নববৃন্দাবন" নাটকে অংশ নিয়েছিলেন, যেখানে নতুন বিতরণ নীতির চিত্রণ করা হয়েছিল। তিনি ধর্মপ্রচারক হিসাবে প্রচুর ভ্রমণ করেছিলেন এবং সারা দেশে তার অনেক শুভাকাঙ্ক্ষী এবং অনুসারী ছিলেন। ১৮৬৭ সালে সদ্য প্রতিষ্ঠিত প্রার্থনা সমাজের সাথে সংযোগ স্থাপনের জন্য তিনি কেশব চন্দ্র সেনের সাথে মুম্বই চলে এসেছিলেন।

সঠিক অনুচ্ছেদ শিরোনাম কোনটি?
titleA. সংগীতের অধ্যাপক
titleB. রচনাসমগ্র
titleC. ব্যক্তিগত বৈশিষ্ট্য
titleD. নতুন মন্দির
উত্তর: titleC
২০০১ সালের বসন্তে, জাতিগত আলবেনিয়ান বিদ্রোহীরা নিজেদেরকে জাতীয় মুক্তিবাহিনী (যাদের অনেকে কসোভো লিবারেশন আর্মি এর প্রাক্তন সদস্য ছিল) নামে অভিহিত করে এবং ম্যাসেডোনিয়া প্রজাতন্ত্রের পশ্চিম অঞ্চলে অস্ত্র তুলে নেয় । তাদের দাবি ছিল সংবিধানকে নতুন করে প্রণয়ন করতে হবে যেখানে জাতিগত আলবেনীয়দের ভাষার অধিকার এবং তাদের স্বার্থকে গুরুত্ব দিতে হবে। গেরিলারা ন্যাটো নিয়ন্ত্রিত কসোভোতে আলবেনীয়দের কাছ থেকে এবং কসোভো ও সার্বিয়ার মধ্যবর্তী অসামরিক এলাকায় জাতিগত আলবেনীয় গেরিলাদের কাছ থেকে সহযোগিতা পেয়েছিল। এই লড়াই শুধুমাত্র প্রজাতন্ত্রের পঞ্চম বৃহত্তম শহর টিটোভো এবং তার সংলগ্ন এলাকায় সীমাবদ্ধ ছিল।

কসোভোতে আলবেনিয়ান গেরিলাদের উপর ন্যাটো-সার্ব সেনাবাহিনীর যৌথ অভিযানের পর ইউরোপীয় ইউনিয়নের (ইইউ) কর্মকর্তারা ২০০১ সালের জুন মাসে একটি যুদ্ধবিরতি চুক্তি করতে সক্ষম হন। সরকার জাতিগত আলবেনিয়ানদের আরও বেশি নাগরিক অধিকার দেয়ার প্রতিশ্রুতি দেয় এবং গেরিলা গ্রুপ স্বেচ্ছায় তাদের অস্ত্রসমূহ ন্যটোর কাছে সমর্পন করে। এটি একটি সফল চুক্তি ছিল। আগস্ট ২০০১ সালে ন্যাটো ৩,৫০০ সৈন্য বাহিনী নিয়ে "অপারেশনস এসেনশিয়াল হার্ভেস্ট" নামে অস্ত্র উদ্ধার অভিযান পরিচালনা করে। অভিযান সম্পন্ন হওয়ার পরপরই এনএলএ আনুষ্ঠানিকভাবে নিজেকে বিলুপ্ত করে। তার পর থেকে জাতিগত সম্পর্কগুলি উল্লেখযোগ্যভাবে উন্নত হয়েছে, যদিও উভয় পক্ষের কট্টরপন্থীদের কারণে উদ্বেগ রয়ে গেছে এবং কিছু ছোটখাট সহিংসতা, বিশেষ করে পুলিশের বিরুদ্ধে, এখনও পরিচালিত হচ্ছে।

২৬ ফেব্রুয়ারি ২০০৪ তারিখে, বসনিয়া ও হার্জেগোভিনার একটি শহর মোস্তারের কাছে বিমান বিধ্বস্ত হয়ে রাষ্ট্রপতি বরিস ট্রাজকোস্কি মারা যান। সরকারী তদন্তের ফলাফলে দেখা গেছে যে মোস্তার বিমানবন্দরে অবতরনের সময় বিমানের কর্মীদের পদ্ধতিগত ভুলের কারণে বিমানটি দুর্ঘটনায় পতিত হয়েছিল।

২০০৪ সালের র্মাচ মাসে, ইউরোপীয় ইউনিয়ন সদস্যপদের জন্য ম্যাসেডোনিয়া প্রজাতন্ত্র একটি আবেদন জমা দেয়। ডিসেম্বর ১৭, ২০০৫ তারিখে ইইউ প্রেসিডেন্সি ম্যাসেডোনিয়া প্রজাতন্ত্রকে আগ্রহী প্রার্থী হিসাবে তালিকাভুক্ত করে। এটা আশা করা হয়েছিল যে ২০০৬ সালের শেষের দিকে ইইউ এই বিষয়ে আলাপ আলোচনার তারিখ ঘোষণা দিবে।

২০০৫ সালের আগস্ট মাসে পোল্যান্ড জাতিসংঘের মোট ১৯১ টি সদস্যভুক্ত দেশ সমূহের মধ্যে ১১২ তম দেশ হিসেবে তৎকালীন সাংবিধানিক নাম "ম্যাসেডোনিয়া প্রজাতন্ত্র" কে স্বীকৃতি প্রদান করে। গ্রীস এবং ম্যাসেডোনিয়া প্রজাতন্ত্রের মধ্যে উক্ত প্রজাতন্ত্রের নামের বিষয়ে একটি স্থায়ী চুক্তি সম্পন্ন হওয়ার পূর্বে, 'রিপাবলিকা মেকেডোনিয়া-স্কোপেজ' (এই বানান দিয়ে) নামে দেশটির নামকরণ করার প্রস্তাব করা হয়েছিল, তবে তা ম্যাসেডোনিয়া প্রজাতন্ত্র দ্বারা প্রত্যাখ্যাত হয়। জাতিসংঘের মধ্যস্থতাকারী ম্যাথু নিমিটজ কয়েক মাস পরে আরেকটি প্রস্তাব করেছিলেন, যেখানে বলা হয়েছিল যে যারা উক্ত রাষ্ট্রকে ইতিমধ্যে স্বীকৃতি দিয়েছে তারা "রেপাবলিকা ম্যাসেডোনিয়া" নামটি ব্যবহার করবে, গ্রিস 'রিপাবলিকা মেকেডোনিয়া -স্কোপেজ' নাম ব্যবহার করবে এবং আন্তর্জাতিক প্রতিষ্ঠান ও সংস্থা সমূহ ল্যাটিন বর্ণমালায় লেখা "রিপাবলিকা ম্যাকেডোনিয়া" নামটি ব্যবহার করবে, তবে এই প্রস্তাবটি গ্রিস প্রত্যাখ্যান করে।

সঠিক অনুচ্ছেদ শিরোনাম কোনটি?
titleA. ২০০০-২০১০
titleB. ১৯৪৪-১৯৪৯
titleC. অটোমান যুগ
titleD. প্রাক-ইতিহাস
উত্তর: titleA